

**РЕПУБЛИКА СРБИЈА**

МИНИСТАРСТВО ЗА РАД, ЗАПОШЉАВАЊЕ,

БОРАЧКА И СОЦИЈАЛНА ПИТАЊА

ЈАВНИ ПОЗИВ

ЗА ПОДНОШЕЊЕ ЗАХТЕВА РАДИ УПУЋИВАЊА НА БАЊСКО-КЛИМАТСКИ ОПОРАВАК

Министарство за рад, запошљавање, борачка и социјална питања, на основу Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20), Правилника о бањско-климатском опоравку („Службени гласник РС”, број 161/20) и Одлуке о расписивању Јавног позива за подношење захтева ради упућивања на бањско-климатски опоравак број: 580-02-373/1/2021-11 од 10.05.2021. године,

**расписује Јавни позив за подношење захтева ради упућивања**

**на бањско-климатски опоравак**

Средства за овај позив у укупном износу од 25.000.000,00 динара обезбеђена су Законoм о буџету РС за 2021. годину („Службени гласник РС” бр.149/20 и 40/21), у оквиру раздела 30 - Министарство за рад, запошљавање, борачка и социјална питања, Програм 0904 - Борачко-инвалидска заштита, Функција 010 - Болест и инвалидност, Програмска активност 0001 - Права корисника борачко инвалидске заштите, Економска класификација 472 - Накнаде за социјалну заштиту из буџета.

Предмет Јавног позива је упућивање војних инвалида, цивилних инвалида рата и корисника породичне инвалиднине на бањско-климатски опоравак, а у складу са опредељеним средствима и Одлуком о додели уговора број: 404-02-33/8/2021-22 од 06.05.2021. године.

МЕДИЦИНСКЕ ИНДИКАЦИЈЕ

|  |  |
| --- | --- |
| **Партија** | **Услуга бањског лечења за потребе лечења следећих болести:** |
| 1 | болести желуца, болести црева, болести јетре, болести жучне кесе и жучних путева, болести бубрега и мокраћних путева |
| 2 | болести локомоторног апарата |
| 3 | болести метаболизма и ендокрине болести |
| 4 | болести периферног и централног нервног система |
| 5 | коронарне болести |

БАЊСКО И КЛИМАТСКО ЛЕЧЕЊЕ И ОПОРАВАК ОБУХВАТА:

1. коришћење услуга на бази пансион дана. Пансион дан подразумева смештај на бази пуног пансиона (доручак и вечера по принципу шведског стола и ручак класично услуживање), у комфорним једнокреветним и двокреветним собама са купатилом, са укљученом боравишном таксом и осигурањем корисника пансиона;
2. здравствене услуге лечења које укључују преглед лекара специјалиста дијагностиковање и потребну терапију (лабораторијске анализе, балнеотерапија, физикална терапија...);
3. стационирано-болничко лечење коришћењем природно лековитих фактора тј. термоминералних и минералних вода које су по свом саставу и хемијским својствима специфичне за лечење  обољења предметне партије и свакодневно коришћење базена са минералном водом.

ПОДНОСИОЦИ ЗАХТЕВА МОГУ БИТИ:

Војни инвалиди, цивилни инвалиди рата и корисници породичне инвалиднине који су лечени од следећих болести: болести желуца, болести црева, болести јетре, болести жучне кесе и жучних путева, болести бубрега и мокраћних путева, болести локомоторног апарата, болести метаболизма и ендокрине болести, болести периферног и централног нервног система и коронарне болести.

Чланство у борачко-инвалидским удружењима није услов за подношење захтева.

КРИТЕРИЈУМИ ПО КОЈИМА ЋЕ СЕ УТВРДИТИ ЛИСТА

КОРИСНИКА ЗА УПУЋИВАЊЕ НА

БАЊСКО-КЛИМАТСКИ ОПОРАВАК

|  |  |
| --- | --- |
| **КРИТЕРИЈУМ** | **БОДОВИ** |
| 1. ЗДРАВСТВЕНО СТАЊЕ |  |
| Основне болести или повреде | 10 |
| Погоршање постојећих болести или повреда | 20 |
| Новонастале болести које нарушавају опште здравствено стање (укључујући и прележани COVID 19) | 30 |
| 1. ИНДЕКС ПРИДРУЖЕНИХ БОЛЕСТИ |  |
| 0 | 0 |
| 1 | 5 |
| 2 | 10 |
| 3 | 15 |
| 4 и више | 20 |
| 1. ГРУПА ИНВАЛИДИТЕТА |  |
| I група | 5 |
| II група | 10 |
| III група | 15 |
| IV група | 20 |
| V група | 25 |
| VI група | 30 |
| VII група | 35 |
| VIII група | 40 |
| IX група | 45 |
| X група | 50 |
| 1. КОРИСНИК ПОРОДИЧНЕ ИНВАЛИДНИНЕ |  |
| Корисник породичне инвалиднине | 5 |

\*Максималан број бодова је 105

ПОТРЕБНА ДОКУМЕНТАЦИЈА:

1. Решење надлежног органа о признатом својству или праву,
2. Последњи извештај лекара специјалисте (одговарајуће гране специјализације), не старији од годину дана

ПОЖЕЉНА ДОКУМЕНТАЦИЈА:

1. Фотокопија личне карте (односно за личне карте са чипом, извучени подаци из чипа)

НАЧИН ПОДНОШЕЊА ЗАХТЕВА

Захтеви се подносе Министарству за рад, запошљавање, борачка и социјална питања, Сектору за борачко-инвалидску заштиту, на адресу: Македонска 4, Београд. На коверти обавезно треба назначити **„Захтев – бањско-климатски опоравак”**.

РОК ЗА ПОДНОШЕЊЕ ЗАХТЕВА

Захтеви ће бити разматрани по пристизању, а упућивање корисника на бањско-климатски опоравак ће се вршити до попуњавања капацитета, односно реализације уговора. Рок за подношење захтева је 15.09.2021. године.

**ЗАХТЕВ ЗА УПУЋИВАЊЕ НА БАЊСКО-КЛИМАТСКИ ОПОРАВАК**

|  |  |
| --- | --- |
| ИМЕ И ПРЕЗИМЕ  подносиоца захтева |  |
| ЈМБГ |  |
| АДРЕСА УЛИЦА И БРОЈ |  |
| ГРАД/ОПШТИНА/МЕСТО |  |
| КОНТАКТ ТЕЛЕФОН МОБИЛНИ |  |
| КОНТАКТ ТЕЛЕФОН ФИКСНИ |  |

\*Обавезно попунити сва поља

Прилог:

Потребна документација

1. Решење надлежног органа о признатом својству или праву,
2. Последњи извештај лекара специјалисте (одговарајуће гране специјализације), не старији од годину дана

Пожељна документација:

1. Фотокопија личне карте (односно за личне карте са чипом, извучени подаци из чипа)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| датум | потпис подносиоца захтева |